Sturenkadulla on remontin ajan pahin pieni ruuhkapiikki, ja se vaikuttaa myös Mäkelänkatua ajaviin linja-autoihin.

Hämeentie vilkkaimmillaan keskiviikkoaamuna juuri ennen Sturenkadun risteystä. Jonot eivät ulotu kauemmas kaupungista tässä kohdassa.­

Vähän ennen kahdeksaa keskiviikkoaamuna bussi numero 75 alkaa hidastella Helsingin Hämeentiellä. Ollaan ohittamassa Vallilan siirtolapuutarhoja, oikean kaistan liikenne ryömii eteenpäin kohti kaupungin ydintä.

Hyvin pian eli jo Sturenkadun risteyksessä bussi pääsee tavalliseen vauhtiinsa. Suoraan Hämeentietä saisivat vielä tässä kulkea muutkin, mutta ani harva henkilöauto tekee niin.